	   Fletorja Zyrtare
	                                            [image: Stema e Republikes e perfunduar [Converted]]
	      Viti 2014 – Numri 130



LIGJ
Nr. 183/2014

PËR DISA NDRYSHIME DHE SHTESA NË LIGJIN NR. 9780, DATË 16.7.2007, “PËR INSPEKTIMIN E NDËRTIMIT”, TË NDRYSHUAR

	Në mbështetje të neneve 78 dhe 83, pika 1, të Kushtetutës, me propozimin e Këshillit të Ministrave, 

KUVENDI
I REPUBLIKËS SË SHQIPËRISË

VENDOSI:

	Në ligjin nr. 9780, datë 16.7.2007, “Për inspektimin e ndërtimit”, të ndryshuar, bëhen këto ndryshime dhe shtesa: 

Neni 1

	Titulli i ligjit ndryshohet si më poshtë: 
	“Për inspektimin dhe mbrojtjen e territorit nga ndërtimet e kundërligjshme”.

Neni 2

	Neni 1 ndryshohet si më poshtë:

“Neni 1
Qëllimi

Ky ligj ka për qëllim të sigurojë respektimin e normave, standardeve, kushteve zhvillimore dhe legjislacionit në fushën e planifikimit dhe zhvillimit të territorit e burimeve ujore në të gjithë vendin, si dhe mbrojtjen e territorit nga ndërtimet e kundërligjshme, bazuar në parimin e zhvillimit të qëndrueshëm të territorit, të decentralizimit dhe subsidiaritetit, në bazë të ndarjes administrative.”.

Neni 3

	Neni 2 ndryshohet si më poshtë:

“Neni 2
Objekti

	Objekt i këtij ligji është përcaktimi i organeve për inspektimin dhe mbrojtjen e territorit nga ndërtimet e kundërligjshme dhe i përgjegjësive të tyre.”.

Neni 4
	Neni 3 ndryshohet si më poshtë:
“Neni 3
Organizimi i inspektimit

	Kontrolli i territorit dhe zbatimi i ligjshmërisë dhe i standardeve teknike në fushën e planifikimit dhe zhvillimit të territorit kryhet nga:
	a) inspektorati i mbrojtjes së territorit i njësisë vendore përkatëse.
	b) Inspektorati Kombëtar i Mbrojtjes së Territorit.

Neni 5

	Neni 4 ndryshohet si më poshtë:

“Neni 4
Përgjegjësitë e inspektoratit të mbrojtjes së territorit të njësisë vendore

	Pranë çdo njësie vendore ngrihet inspektorati i mbrojtjes së territorit, i cili, nëpërmjet kryeinspektorit e inspektorëve, brenda territorit administrativ të kësaj njësie, ushtron përgjegjësinë e kontrollit të territorit dhe zbatimit të ligjshmërisë së standardeve teknike e kushteve zhvillimore në fushën e planifikimit dhe zhvillimit të territorit dhe të atyre të parashikuara shprehimisht në ligje të tjera. 
	Inspektorati i mbrojtjes së territorit i njësisë vendore drejtohet nga kryeinspektori, i cili emërohet nga kryetari i njësisë vendore përkatëse. 
	Për përmbushjen e përgjegjësive të parashikuara me ligj, inspektorati i mbrojtjes së territorit i njësisë vendore mbështetet nga policia e njësisë vendore dhe pajiset me mjetet dhe makineritë e nevojshme nga njësia vendore.”.     

Neni 6

	Neni 5 ndryshohet si më poshtë:

“Neni 5
Detyrat e inspektoratit të mbrojtjes së territorit të njësisë vendore

	Gjatë ushtrimit të përgjegjësive të parashikuara në nenin 4, të këtij ligji, inspektorati i mbrojtjes së territorit i njësisë vendore merr masat e mëposhtme:
	a) vendos për përmbushjen e detyrimeve ligjore në fushën e planifikimit dhe zhvillimit të territorit;
	b) vendos gjoba, sipas llojit të shkeljeve të dispozitave ligjore në fushën e planifikimit dhe zhvillimit të territorit;
	c) 	paraqet pranë organeve përkatëse kërkesën për heqje të licencës profesionale, personale ose të shoqërisë, në rast të ndërtimit të kundërligjshëm, si dhe në rastet kur vëren shkelje të kushteve teknike të zbatimit, projektimit dhe shkelje të masës së pezullimit të ndërtimit;
	ç)	 vendos pezullimin e punimeve/ndërtimeve në rastin kur një afat kohor paraprak është i nevojshëm për marrjen e vendimit për përmbushjen e detyrimeve ligjore në fushën e planifikimit dhe zhvillimit të territorit;
	d)  vendos prishjen e ndërtimit të kundër-ligjshëm;
	dh) përgatit kallëzimin penal për veprat penale të konstatuara gjatë ushtrimit të kontrollit dhe e paraqet atë pranë organeve përgjegjëse, sipas legjislacionit në fuqi;
	e) detyrohet t’i japë informacionin dhe/ose dokumentacionin e kërkuar Inspektoratit Kombëtar të Mbrojtjes së Territorit brenda një afati kalendarik 5-ditor nga data marrjes së kërkesës, si dhe krijon të gjitha lehtësitë për përmbushjen e detyrave të këtij inspektorati; 
	ë) merr vendim zhdëmtimi në ngarkim të subjektit kundërvajtës për shpenzimet e prishjes së ndërtimit dhe të kthimit të truallit në gjendjen e mëparshme;
	f)  përgatit dhe i jep të dhëna statistikore Inspektoratit Kombëtar të Mbrojtjes së Territorit çdo tre muaj për masat e marra, sipas shkronjave “b”, “c”, “ç”, “d”, “dh”, të këtij neni.
	Fjala “ndërtim/punim”, sipas këtij neni, përfshin ato procese dhe/ose objekte ndërtimore që ndërtohen ose instalohen në territor, me vendosje të palëvizshme apo të përkohshme, që zhvillohen nën dhe/ose mbi tokë, çdo veprim/proces ndërtimi, gërmimi, prishjeje, zgjerimi, riparimi, rinovimi, si dhe çdo ndërhyrje tjetër në territor ose strukturë dhe i referohet gjendjes aktuale, vëllimit të punimeve të kryera, përfshirë dhe/ose rrethime të kundërligjshme në çastin e ushtrimit të inspektimit.”.

Neni 7

	Neni 6 shfuqizohet.

Neni 8

	Neni 7 shfuqizohet.


Neni 9

	Neni 8 ndryshohet si më poshtë:

“Neni 8
Inspektorati Kombëtar i Mbrojtjes së Territorit

	1. Inspektorati Kombëtar i Mbrojtjes së Territorit është institucion buxhetor, publik, me statusin e personit juridik, i specializuar në kontrollin e zbatimit të ligjshmërisë në fushën e planifikimit dhe zhvillimit të territorit, në varësi të ministrisë përgjegjëse për ruajtjen dhe sigurinë e territorit dhe ndërtimeve.
	2. Inspektorati Kombëtar i Mbrojtjes së Territorit drejtohet nga kryeinspektori, i cili emërohet nga Kryeministri, me propozimin e ministrit përgjegjës për ruajtjen dhe sigurinë e territorit dhe ndërtimeve.
	3. Struktura dhe organika e Inspektoratit Kombëtar të Mbrojtjes së Territorit mirtohet me urdhër të Kryeministrit, me propozimin e ministrit përgjegjës për ruajtjen dhe sigurinë e territorit dhe ndërtimeve.
	4. Punonjësit e Inspektoratit Kombëtar të Mbrojtjes së Territorit gëzojnë të drejtën e pajisjes me armë dhe të përdorimit të tyre sipas legjislacionit përkatës. 
	5. Mënyra e organizimit, funksionimit dhe shenjat dalluese të veçanta të Inspektoratit Kombëtar të Mbrojtjes së Territorit përcaktohen me vendim të Këshillit të Ministrave.”.

Neni 10

	Pas nenit 8 shtohet neni 8/1 me këtë përmbajtje:

 “Neni 8/1
Marrëdhëniet e ministrit me Inspektoratin Kombëtar të Mbrojtjes së Territorit

	Ministri është autoriteti, i cili:
	a) informohet për të gjithë veprimtarinë e Inspektoratit Kombëtar të Mbrojtjes së Territorit, dhe i kërkon kryeinspektorit të raportojë për ushtrimin e përgjegjësive dhe përmbushjen e detyrave të tij e të inspektorëve në varësi të tij, si dhe të inspektorateve vendore, në përgjithësi, nëpërmjet të dhënave statistikore, ose në lidhje me ndonjë çështje të veçantë, në përputhje me legjislacionin në fuqi;

	b) kërkon performancë të lartë të Inspektoratit Kombëtar të Mbrojtjes së Territorit për realizimin e objektivave të përcaktuar; 
	c) vlerëson dhe merr masat përkatëse brenda fushës së tij të përgjegjësisë, për ankesat e subjekteve të interesuara, ndaj kryeinspektorit të Inspektoratit Kombëtar të Mbrojtjes së Territorit.”. 

Neni 11

	Neni 9 ndryshohet si më poshtë:

“Neni 9
Përgjegjësitë e Inspektoratit Kombëtar të Mbrojtjes së Territorit

	Inspektorati Kombëtar i Mbrojtjes së Territorit, nëpërmjet kryeinspektorit dhe inspektorëve, ushtron këto detyra dhe përgjegjësi:
	a) ushtron përgjegjësitë e veta në nivel njësie vendore drejtpërdrejt dhe pa asnjë kufizim për ndërtimet/punimet që lidhen me çështje, zona ose objekte me rëndësi kombëtare dhe në territor;
	Zonat dhe objektet me rëndësi kombëtare dhe në territor, në kuptim të këtij ligji, janë zonat që kanë përparësi zhvillimin e turizmit, monumentet e kulturës, qendrat historike, parqet dhe zonat arkeologjike, pyjet dhe zonat e mbrojtura natyrore, monumentet natyrore, përfshirë zonat me karakteristika unike gjeografike, zonat me rrezik natyror, rrjetet ekologjike, burimet minerare e natyrore dhe rrjetet, komplekset dhe parqet industriale, rrugët kombëtare, linjat hekurudhore dhe infrastruktura ndihmëse, instalimet e infrastrukturës kombëtare,  sektori i energjisë dhe komunikimit elektronik, aeroportet,  portet e rrugët detare, zhvillimet në zonat ushtarake, vija bregdetare, brigjet dhe burimet ujore, lagunat, lumenjtë, liqenet, digat e dambat, tokat bujqësore, spitalet publike, objektet dhe terrenet sportive, si dhe ato të përcaktuara me vendim të Këshillit Kombëtar të Territorit e me akte nënligjore ose ligje të tjera;
	b)	 kontrollon zbatimin e dispozitave të këtij ligji nga Inspektorati i Mbrojtjes së Territorit të njësisë në nivel të qeverisjes vendore;
	c) kontrollon zbatimin e dispozitave ligjore në fushën e menaxhimit të integruar të burimeve ujore dhe merr masat përkatëse, sipas dispozitave ligjore përkatëse në fuqi;

	ç)	 kontrollon përmbushjen e kërkesave ligjore për materialet dhe produktet e ndërtimit që hidhen në treg dhe merr masat përkatëse sipas dispozitave ligjore përkatëse në fuqi;
	d)	 kontrollon përmbushjen e kërkesave ligjore për shfrytëzimin e karrierave të nxjerrjes së materialeve të ndërtimit dhe për puset e ujit dhe merr masat përkatëse sipas dispozitave ligjore përkatëse në fuqi;
		dh) ushtron përgjegjësitë e parashikuara shprehimisht në ligje të tjera.”.

Neni 12

	Pas nenit 9 shtohen nenet 9/1 dhe 9/2 me këtë përmbajtje:
“Neni 9/1

	
1. Inspektorati Kombëtar i Mbrojtjes së Territorit, përveç detyrave të tjera, të parashikuara në këtë ligj, ka të drejtë që:
	a) të ushtrojë përgjegjësitë e veta të njësisë vendore, sipas nenit 5, të këtij ligji, për ndërtime/punime të kundërligjshme në territorin e njësisë vendore, që nuk përfshihen në çështje, zona ose objekte me rëndësi kombëtare dhe në territor;
	b) të ushtrojë të drejtën e ankimit në gjykatë ndaj lejes së ndërtimit, të miratuar në kundërshtim me ligjin dhe/ose dokumentet e planifikimit në fuqi.
	2. Përgjegjësia, sipas shkronjës “a”, të pikës 1, të këtij neni, ushtrohet kur:
	a) kërkohet nga vetë Inspektorati i Mbrojtjes së Territorit të njësisë vendore ose nga kryetari përkatës i saj, për shkak të pamundësisë financiare për ushtrimin e kësaj përgjegjësie nga inspektorati vendor;
	b) inspektorati vendor nuk e ka inspektuar këtë territor më parë ose nuk është shprehur me vendim për ligjshmërinë ose jo të ndërtimit/punimit, në përputhje me afatet dhe procedurat ligjore;
	c) vendimi i inspektoratit vendor për prishje të ndërtimit të kundërligjshëm nuk është ekzekutuar brenda afatit ligjor të caktuar në këtë ligj.
	3. Inspektorati  Kombëtar i Mbrojtjes së Territorit, gjatë ushtrimit të kësaj detyre, për të provuar kundërligjshmërinë e ndërtimit, kryen inspektim në ndërtimin/punimin,  objekt inspektimi, sipas nenit 12, të këtij ligji, dhe në rast se në përfundim të inspektimit konstaton se ndërtimi është i kundërligjshëm, vepron sipas nenit 13 të këtij ligji.
	4. Inspektorati Kombëtar i Mbrojtjes së Territorit, për ushtrimin e përgjegjësisë sipas shkronjës “b”, të pikës 1, të këtij neni, bashkërendon punën me autoritetet përgjegjëse përkatëse të planifikimit të territorit në nivel qendror.
Neni 9/2

	1. Inspektorati Kombëtar i Mbrojtjes së Territorit ka përgjegjësi ekskluzive, në përputhje me këtë ligj, për ndërtimet e kundërligjshme, të përhershme apo të përkohshme, të ngritura mbi sipërfaqen ujore, përkatësisht mbi shtratin e lumenjve, liqeneve dhe deteve, pavarësisht nëse kanë ose jo pikë lidhjeje me bregun e lumit, liqenit ose detit. Në rastet kur inspektorati i mbrojtjes së territorit në nivel vendor konstaton ekzistencën e ndërtimeve të tilla ia përcjell çështjen për kompetencë Inspektoratit  Kombëtar të Mbrojtjes së Territorit.
	2. Inspektorati Kombëtar i Mbrojtjes së Territorit kryen inspektimin, sipas pikës 1, të këtij neni, në njërën nga format e mëposhtme:
	a) periodik, të pakën 1 herë në vit, në çdo mjedis të vënë në dispozicion të të tretëve nga shteti shqiptar, në bazë të marrëveshjeve koncesionare shtetërore;
	b) brenda 15 ditëve pune, kur autoriteti kontraktor ose organi shtetëror i autorizuar, sipas rastit, depoziton një kërkesë me shkrim për rikthimin e ligjshmërisë së mjediseve të dhëna me koncesion shtetëror;
	c)  brenda 15 ditëve pune, kur administrata detare njofton se në mjediset ujore të porteve të shpallura kryhen ndërtime/punime pa lejen përkatëse ose në kundërshtim me parashikimet e bëra në to;
	ç)  me kërkesë me shkrim të kryetarit të njësisë vendore.
	Shkronjat “a” dhe “b”, të pikës 2, të këtij neni, përfshijnë edhe rastet e koncesioneve për ndërtime digash, hidrocentralesh dhe hidrovoresh.
	3. Ministritë e linjës depozitojnë në Inspektoratin Kombëtar të Mbrojtjes së Territorit, brenda 1 muaji nga hyrja në fuqi e marrëveshjes koncesionare, kopje të plota të këtyre marrëveshjeve dhe përcaktime konkrete të mjediseve, në kuptim të pikës 1, të këtij neni, ku parashikohet të operojë koncesionari.
	4. Në përfundim të çdo inspektimi, sipas pikës 2, të këtij neni, kopja e plotë e procesverbalit dhe/ose vendimit përkatës i dërgohet, për dijeni, autoritetit kontraktor ose organit shtetëror të autorizuar, sipas rastit, për inspektime, në përputhje me shkronjën “a” dhe çdo kërkuesi për inspektime, në përputhje me shkronjat “b”, “c” ose “ç”, të pikës 2, të këtij neni.”.

Neni 13

	Nenet 10, 10/1, 10/2 dhe 10/3 shfuqizohen.

Neni 14

	Neni 11 ndryshohet si më poshtë:

“Neni 11
Arsimimi i kryeinspektorëve dhe inspektorëve të inspektoratit të mbrojtjes së territorit

	Kryeinspektorët dhe inspektorët në nivel kombëtar dhe qeverisjeje vendore duhet të kenë arsimin e lartë të nevojshëm profesional në fushat e drejtësisë, inxhinierisë së ndërtimit, arkitekturës, urbanistikës, konstruksionit, transportit, tekno-logjisë së materialeve, gjeologjisë, hidrogjeologjisë dhe mjedisit.”.

Neni 15

	Neni 12 ndryshohet si më poshtë:

“Neni 12 
Ushtrimi i kontrollit

	1. Për ushtrimin e përgjegjësive dhe detyrave të parashikuara në këtë ligj, Inspektorati Kombëtar i Mbrojtjes së Territorit dhe ai i njësisë vendore kryejnë inspektime me një grup inspektimi, i cili ka në përbërje jo më pak se dy inspektorë, ose me një grup inspektimi të përbashkët, i cili ka në përbërje një inspektor të IKMT-së dhe një inspektor të njësisë vendore.
	2. Kryeinspektorët/inspektorët kanë të drejtë të hyjnë dhe të ushtrojnë kontroll në mjediset ku kryhet ndërtimi.
	3. Kryeinspektori/inspektori duhet të identi-fikohet me dokument zyrtar.
	4. Subjekti që kontrollohet (sipas rastit, investitori, zhvilluesi, ndërtuesi, projektuesi, zbatuesi i punimeve, mbikëqyrësi, kolaudatori, prodhuesi i materialeve të ndërtimit etj.) dhe të gjithë personat e tjerë të përfshirë në procesin e punimit/ndërtimit janë të detyruar të lejojnë kryerjen e kontrollit, të vënë në dispozicion të grupit të kontrollit të gjithë dokumentacionin e kërkuar nga aktet normative në fuqi, si dhe të ndihmojnë në shqyrtimin e tij.
	5. Gjendja e konstatuar gjatë kontrollit pasqyrohet në procesverbalin përkatës të konstatimit dhe nënshkruhet si nga kryeinspektori/inspektori që kryen kontrollin, ashtu dhe nga subjekti i kontrolluar ose përfaqësuesi i tij, kur ky është i pranishëm dhe nuk kundërshton të nënshkruajë. Një kopje e procesverbalit i jepet subjektit të kontrolluar.
	6. Kur subjekti i kontrolluar nuk pranon të nënshkruajë procesverbalin ose nuk është i pranishëm, ky fakt pasqyrohet në procesverbal dhe nënshkruhet nga grupi i inspektimit. Kur subjekti nuk është i pranishëm, i jepet një kopje e procesverbalit brenda 5 ditëve nga data e kontrollit.
	7. Nëse identiteti dhe adresa e subjektit të kontrolluar nuk dihen, një kopje e procesverbalit të konstatimit afishohet për 5 ditë në vendpublikimet e njësisë vendore përkatëse dhe në kantierin e ndërtimit. Me kalimin e këtij afati, vlerësohet se subjekti i kontrolluar është njoftuar për rezultatin e kontrollit.
	8. Inspektorati Kombëtar i Mbrojtjes së Territorit dhe ai i njësisë vendore, për ushtrimin e përgjegjësive dhe detyrave të parashikuara në këtë ligj, kanë të drejtë:
	a) të kërkojnë zbatimin e objektit në terren, sipas lejes së ndërtimit të dhënë nga autoriteti përkatës i planifikimit, si dhe të kontrollojnë dosjen me dokumentacionin teknik e ligjor të objektit;
	b) të kryejnë një apo më shumë kontrolle në të njëjtin objekt, sipas problematikave teknike e ligjore të objektit, që ndërtohet; 
	c) të përfshijnë në kontrollin e tij prishjen e një ndërtimi ekzistues, ndërtimin apo punimet për ndërtimin e një objekti të ri, rikonstruksionin e objektit, riparimin e objektit, infrastrukturën tokësore e nëntokësore, si dhe punimet/ndërtimet, që paraqesin rrezik shembjeje, me pasoja për jetën dhe shëndetin e njerëzve dhe mbi pasurinë e të tretëve.
	9. Kryeinspektori/inspektorët e IKMT-së, gjatë ushtrimit të kontrollit të parashikuar, sipas këtij neni, në përmbushje të detyrave dhe përgjegjësive të parashikuara në këtë ligj, nuk janë të detyruar të kryejnë asnjë lloj njoftimi paraprak pranë inspektoratit përkatës të njësisë vendore dhe/apo organit përkatës të planifikimit.
	10. Pavarësisht sa më sipër, kryeinspe-ktori/inspektorët e IKMT-së, gjatë ushtrimit të kontrollit të parashikuar, sipas këtij neni, kanë të drejtë që, krahas verifikimit në vend të situatës ndërtimore, të inspektojnë, të kërkojnë dhe të kryejnë të gjitha verifikimet e nevojshme pranë autoritetit përkatës të planifikimit, të cilët janë të detyruar të krijojnë të gjitha lehtësitë për verifikimin e dokumentacionit të nevojshëm, si dhe të japin të gjitha shpjegimet përkatëse dhe çdo dokume-ntacion të kërkuar. Në rast se në përfundim të inspektimit, sipas kësaj pike, konstatohen shkelje, kryeinspektori/inspektorët e IKMT-së marrin masat përkatëse të parashikuara në ligjin nr. 107/2014 “Për planifikimin dhe zhvillimin e territorit”.”.

Neni 16

	Neni 13 ndryshohet si më poshtë:

 “Neni 13
Dhënia e vendimeve administrative dhe afatet

	Brenda 10 ditëve nga mbajtja e procesverbalit të konstatimit të kundërvajtjes, Inspektorati Kombëtar i Mbrojtjes së Territorit dhe ai i njësisë vendore nxjerrin vendimin për marrjen e masave përkatëse dhe dhënien e sanksioneve admini-strative, të cilat nënshkruhen nga kryeinspektori.
	Vendimi për pezullimin e punimeve në ndërtim merret në rastin kur është i nevojshëm një afat kohor paraprak për marrjen e vendimit për përmbushjen e detyrimeve ligjore në fushën e ndërtimit dhe të urbanistikës ose për marrjen e vendimit për prishjen e objektit.
	Pezullimi i punimeve në ndërtim ka afat deri në 60 ditë. 
	Një vendim i tillë merret në rastet kur:
	a) subjekti i kontrolluar mungon në objekt ose nuk i paraqet grupit të inspektimit dokumenta-cionin teknik e/ose ligjor të punimit/ndërtimit, që ka të bëjë, sipas rastit, me projektimin, mbikëqyrjen, zbatimin dhe/ose kolaudimin e punimeve të ndërtimit; 
	b) mungojnë masat e sigurimit teknik në objekt dhe mjetet mbrojtëse të jetës së punëtorëve;

	c) plotësimi i dokumentacionit tekniko-ligjor kërkon proces miratimi nga autoriteti përgjegjës i planifikimit;
	ç) vendimi i pezullimit të punimeve të ndërtimit për plotësimin e dokumentacionit teknik e/ose ligjor ka rezultuar i pamjaftueshëm dhe subjekti ndërtues kërkon zgjatjen e afatit, duke e argumentuar në mënyrë zyrtare.
	Vendimi i pezullimit të punimeve në ndërtim shoqërohet me vendimin për dënim me gjobë, sipas parashikimeve ligjore, si dhe, kur është rasti, me kallëzimin penal apo kërkesën për heqje të licencës subjektit kundërvajtës.
	Gjatë periudhës së pezullimit të punimeve në ndërtim, subjekti ndërtues është i detyruar të ndërpresë punimet në objekt dhe inspektorati vendor përkatës është përgjegjës për zbatimin e këtij vendimi. Në rastet kur vendimi merret nga IKMT-ja, ky i dërgon, brenda 5 ditëve, vendimin e pezullimit inspektoratit vendor, i cili e zbaton atë brenda 5 ditëve nga marrja e tij. 
	Inspektorati Kombëtar i Mbrojtjes së Territorit dhe ai i njësisë vendore marrin vendimin për shkeljen e konstatuar brenda afatit të përmendur në paragrafin e parë të këtij neni.”.

Neni 17

	Neni 14 ndryshohet si më poshtë:

“Neni 14
Ankimi gjyqësor

	Kundër vendimit të Inspektoratit Kombëtar të Mbrojtjes së Territorit dhe atij të njësisë vendore lejohet ankim i drejtpërdrejtë në gjykatë brenda 10 ditëve, duke filluar nga data e njoftimit të vendimit.
	Ankimi gjyqësor kundër vendimit të Inspektoratit Kombëtar të Mbrojtjes së Territorit dhe atij të njësisë vendore nuk pezullon ekzekutimin e tij.
	Në rast se,  në bazë  të vendimit të  formës së  prerë të  gjykatës,  vendoset pranimi i padisë, i dëmtuari ka të drejtë të kërkojë nga inspektorati që ka dhënë vendimin, dëmshpërblimin për dëmin e shkaktuar.”.
Neni 18

	Neni 15 ndryshohet si më poshtë:



“Neni 15
Kundërvajtjet administrative të kryeinspektorëve/inspektorëve dhe gjobat

	Veprimet ose mosveprimet e krye-inspektorëve/inspektorëve të inspektoratit të mbrojtjes së territorit të njësisë vendore dhe të inspektorëve të IKMT-së, që janë në kundërshtim me parashikimet e dispozitave të këtij ligji dhe të legjislacionit në fushën e planifikimit dhe zhvillimit të territorit, të menaxhimit të integruar të burimeve ujore, të prodhimit dhe hedhjes në treg të produkteve të ndërtimit dhe kontrollit e disiplinimeve të punimeve në ndërtim, pavarësisht nëse përbëjnë vepër penale ose jo, përbëjnë kundërvajtje administrative dhe dënohen me gjobë si më poshtë:
	1. Mosushtrimi i funksionit të kontrollit të territorit në fushën e ndërtimit, planifikimit dhe zhvillimit të territorit, në masën 300 000 lekë.
	2. Shtrembërimi i rezultateve të kontrollit në fushën e ndërtimit, planifikimit dhe zhvillimit të territorit, menaxhimit të integruar të burimeve ujore, të prodhimit dhe hedhjes në treg të produkteve të ndërtimit dhe kontrollit e disiplinimeve të punimeve në ndërtim, në masën 400 000 lekë.
	3. Mosrespektimi i afateve për marrjen e vendimeve të parashikuara në këtë ligj, përfshirë dhe ato për prishje të ndërtimit të kundërligjshëm,  në masën 200 000 lekë.
	4. Mosrespektimi i afateve të zbatimit të vendimeve të parashikuara në këtë ligj, përfshirë dhe ato për prishje të ndërtimit të kundërligjshëm,  në masën 300 000 lekë.
	5. Moszbatimi i vendimit të pezullimit të punimeve në ndërtim brenda afatit të parashikuar në këtë ligj, në masën 150 000 lekë.
	6. Mosrespektimi i afatit për dhënien e informacionit dhe pengimi në përmbushjen e detyrave, në masën 100 000 lekë.
	7. Mosparaqitja e kërkesës për heqje licence të mbikëqyrësit të punimeve, pranë organeve kompetente, në masën 500 000 lekë.
	Gjoba vendoset me vendim të kryeinspektorit të Inspektoratit  Kombëtar të Mbrojtjes së Territorit dhe përbën titull ekzekutiv.”.
 
Neni 19

	Neni 16 ndryshohet si më poshtë:

“Neni 16
Unifikimi i praktikave
	
	Këshilli i Ministrave merr vendim për unifikimin e praktikave të inspektimit të mbrojtjes së territorit nga inspektoratet e mbrojtjes së territorit në ushtrimin e kompetencave të tyre.”.

Neni 20

	Neni 17 ndryshohet si më poshtë:

“Neni 17
Dispozitë kalimtare për Inspektoratin Ndërtimor e Urbanistik Kombëtar

	1. Inspektorati Ndërtimor e Urbanistik Kombëtar transformohet në Inspektorat Kombëtar të Mbrojtjes së Territorit, me hyrjen në fuqi të këtij ligji.
	2. Struktura e Inspektoratit Kombëtar të Mbrojtjes së Territorit miratohet brenda tre muajve nga hyrja në fuqi e këtij ligji.
	3. Deri në daljen e urdhrit për strukturën, Inspektorati Kombëtar i Mbrojtjes së Territorit do të funksionojë sipas strukturës ekzistuese.
	4. Praktikat dokumentare administrative, të cilat janë në shqyrtim nga INUK-u, i kalojnë për administrim e ndjekje në vazhdim të tyre nga Inspektorati Kombëtar i Mbrojtjes së Territorit.”.

Neni 21

	Neni 18 shfuqizohet.

Neni 22

	Neni 20 ndryshohet si më poshtë:

“Neni 20
Shfuqizime

	Me hyrjen në fuqi të këtij ligji, vendimi nr. 862, datë 5.12.2007, i Këshillit të Ministrave, “Për unifikimin e procedurave të kontrollit të territorit nga Inspektorati Ndërtimor e Urbanistik Kombëtar e ai vendor”, i ndryshuar, shfuqizohet.”.

Neni 23
Hyrja në fuqi
	Ky ligj hyn në fuqi 15 ditë pas botimit në Fletoren Zyrtare.

Miratuar në datën 24.12.2014

					Shpallur me dekretin nr. 8900,  datë 16.1.2015 të Presidentit  të  Republikës  së  Shqipërisë Bujar Nishani
VENDIM
Nr. 948, datë 29.12.2014

PËR LIRIM NGA DETYRA

Në mbështetje të nenit 100 të Kushtetutës dhe të pikës 2, të nenit 6, të ligjit nr. 9000, datë 30.1.2003, “Për organizimin dhe funksionimin e Këshillit të Ministrave”, me propozimin e Kryeministrit, Këshilli i Ministrave

VENDOSI:

Z. Alqi Puli, zëvendësministër i Punëve të Jashtme, lirohet nga kjo detyrë.
Ky vendim hyn në fuqi menjëherë.

KRYEMINISTRI
Edi Rama

VENDIM
Nr. 949, datë 29.12.2014

PËR  LIRIM NGA DETYRA

Në mbështetje të nenit 100 të Kushtetutës dhe të pikës 2, të nenit 6, të ligjit nr. 9000, datë 30.1.2003, “Për organizimin dhe funksionimin e Këshillit të Ministrave”, me propozimin e Kryeministrit, Këshilli i Ministrave 

VENDOSI:

Z. Ervin Mete  zëvendësministër i Financave, lirohet nga kjo detyrë.
Ky vendim hyn në fuqi menjëherë.

KRYEMINISTRI
Edi Rama


VENDIM
Nr. 950, datë 29.12.2014

PËR  EMËRIM NË DETYRË

Në mbështetje të nenit 100 të Kushtetutës dhe të pikës 2, të nenit 6, të ligjit nr. 9000, datë 30.1.2003, “Për organizimin dhe funksionimin e Këshillit të Ministrave”, me propozimin e Kryeministrit, Këshilli i Ministrave 

VENDOSI:

Z. Ervin Mete emërohet zëvendësministër i Zhvillimit Ekonomik, Tregtisë dhe Sipërmarrjes.

Ky vendim hyn në fuqi menjëherë.

KRYEMINISTRI
Edi Rama

VENDIM
Nr. 951, datë 29.12.2014

PËR EMËRIM NË DETYRË

Në mbështetje të nenit 100 të Kushtetutës dhe të pikës 2, të nenit 6, të  ligjit nr. 9000, datë 30.1.2003, “Për organizimin dhe funksionimin e Këshillit të Ministrave”, me propozimin e Kryeministrit, Këshilli i Ministrave 

VENDOSI:

Znj. Irena Beqiraj emërohet zëvendësministër i Financave.
Ky vendim hyn në fuqi menjëherë.

KRYEMINISTRI
Edi Rama

VENDIM
Nr. 952, datë 29.12.2014

PËR EMËRIM NË DETYRË

Në mbështetje të nenit 100 të Kushtetutës dhe të pikës 2, të nenit 6, të  ligjit nr. 9000, datë 30.1.2003, “Për organizimin dhe funksionimin e Këshillit të Ministrave”, me propozimin e Kryeministrit, Këshilli i Ministrave 

VENDOSI:

Znj. Odeta Barbullushi emërohet zëvendës-ministër i Punëve të Jashtme.
Ky vendim hyn në fuqi menjëherë.

KRYEMINISTRI
Edi Rama












VENDIM
Nr. 955, datë 29.12.2014

PËR PËRCAKTIMIN E KATEGORIVE TË INDIVIDËVE TË SIGURUAR QË PËRJASHTOHEN NGA PAGESAT E DREJTPËRDREJTA TË SHËRBIMEVE SHËNDETËSORE

Në mbështetje të nenit 100 të Kushtetutës, të neneve 11, pika 2, dhe 41, të ligjit nr. 10 383, datë 24.11.2011, “Për sigurimin e detyrueshëm të kujdesit shëndetësor në Republikën e Shqipërisë”, të ndryshuar, me propozimin e ministrit të Shëndetësisë, Këshilli i Ministrave 

VENDOSI:

1. Përjashtimin nga pagesat e drejtpërdrejta për shërbimet shëndetësore, që janë pjesë e listës së barnave të rimbursueshme, të paketave të shërbimeve të kujdesit shëndetësor parësor dhe të kujdesit spitalor që mbulohen nga skema e sigurimit të detyrueshëm të kujdesit shëndetësor, në masën e përcaktuar, për kategoritë e mëposhtme: 
a) Fëmijët 0 - 18 vjeç; 
b) Invalidët e plotë, përfshirë edhe invalidët paraplegjikë, tetraplegjikë dhe të verbrit e plotë; 
c) Invalidët e luftës; 
ç)  Veteranët;
d) Personat që gëzojnë statusin e ish- të dënuarve dhe të  përndjekurve politikë; 
dh)  Jetimët.
2. Përjashtimin nga pagesat e drejtpërdrejta, për alternativat e para të barnave të listës së barnave të rimbursueshme, për kategoritë e mëposhtme: 
a) Pensionistët; 
b) Personat e paraburgosur dhe të dënuarit me burgim; 
c) Azilkërkuesit; 
ç)  Viktimat e trafikimit.
Ky vendim hyn në fuqi pas botimit në Fletoren Zyrtare.
					
KRYEMINISTRI
Edi Rama






VENDIM
Nr. 957, datë 29.12.2014

PËR NDRYSHIMIN E përgjegjësiSË SË administrimiT, NGA DREJTORIA E SHËRBIMIT TË TRUPIT DIPLOMATIK  TE DREJTORIA E SHËRBIMEVE QEVERITARE, TË DISA PRONAVE TË PALUAJTSHME SHTETËRORE NË GODINËN NR. 57, NË BULEVARDIN “ZOGU I PARË”, TIRANË, dhe PËR NJË NDRYSHIM NË VENDIMIN NR .450, DATË 16.6.2005, TË KËSHILLIT TË MINISTRAVE, “PËR MIRATIMIN E LISTËS SË INVENTARIT TË PRONAVE TË PALUAJTSHME SHTETËRORE, TË CILAT I KALOJNË NË PËRGJEGJËSI ADMINISTRIMI DREJTORISË SË SHËRBIMIT TË TRUPIT DIPLOMATIK”, TË NDRYSHUAR 

Në mbështetje të nenit 100 të Kushtetutës dhe të neneve 13 e 15, të ligjit nr. 8743, datë 22.2.2001, “Për pronat e paluajtshme të shtetit”, të ndryshuar, me propozimin e Kryeministrit, Këshilli i Ministrave
VENDOSI:

1. Ndryshimin e përgjegjësisë së administrimit, nga Drejtoria e Shërbimit të Trupit Diplomatik te Drejtoria e Shërbimeve Qeveritare, të pronës së paluajtshme shtetërore, apartamentet nr. 15, nr. 16, nr. 17 dhe nr. 18, të godinës nr. 57, në bulevardin “Zogu i Parë”, Tiranë, sipas planimetrive që i bashkëlidhen këtij vendimi, të cilat aktualisht përdoren si mjedise pune nga Komisioni i Shërbimit Civil, për t’iu dhënë në përdorim, pa pagesë, si mjedise pune, ish - presidentëve të Republikës së Shqipërisë.
[bookmark: _GoBack]2. Prona e përcaktuar në pikën 1, të këtij vendimi, të hiqet nga lista e inventarit të pronave të paluajtshme shtetërore, bashkëlidhur vendimit nr. 450, datë 16.6.2005, të Këshillit të Ministrave, të ndryshuar.
3. Drejtorisë së Shërbimeve Qeveritare i ndalohet ta ndryshojë destinacionin e pronës së përcaktuar në këtë vendim, ta tjetërsojë ose t’ua japë në përdorim të tretëve. 
4. Ngarkohen Kryeministria, Ministria e Punëve të Jashtme, Drejtoria e Shërbimit të Trupit Diplomatik, Drejtoria e Shërbimeve Qeveritare dhe kryeregjistruesi i Pasurive të Paluajtshme të Republikës së Shqipërisë për ndjekjen dhe zbatimin e këtij vendimi.
Ky vendim hyn në fuqi pas botimit në Fletoren Zyrtare.
KRYEMINISTRI
Edi Rama

VENDIM
Nr. 958, datë 29.12.2014

PËR RISHPËRNDARJE FONDESH NË BUXHETIN E VITIT 2014 PËR MINISTRINË E TRANSPORTIT DHE INFRASTRUKTURËS, BRENDA PROGRAMIT PËR FINANCIMIN E PROJEKTIT “REHABILITIMI DHE KTHIMI NË GJENDJEN FILLESTARE TË RRUGËVE KU NDËRTOHET RRJETI I KANALIZIMEVE TË UJËRAVE TË PËRDORURA”, NË KUADËR TË PROJEKTIT “KANALIZIME TË UJËRAVE TË PËRDORURA, KORÇA IV, IPA 2010”

Në mbështetje të nenit 100 të Kushtetutës, të nenit 44, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, dhe të ligjit nr. 185/2013, “Për buxhetin e vitit 2014”, të ndryshuar, me propozimin e ministrit të Transportit dhe Infrastrukturës dhe ministrit të Financave, Këshilli i Ministrave
  
VENDOSI:
 
1. Në buxhetin e vitit 2014 për Ministrinë e Transportit dhe Infrastrukturës bëhet ri-shpërndarja e fondeve, si më poshtë vijon:
a) Në programin buxhetor 06370 “Furnizimi me ujë dhe kanalizime”, shpenzime kapitale pakësohet fondi prej 170 987 049 lekësh (njëqind e shtatëdhjetë milionë e nëntëqind tetëdhjetë e shtatë mijë e dyzet e nëntë lekësh), për Drejtorinë e Përgjithshme të Ujësjellës - Kanalizimeve, nga projekti me kod M062547;
b) Në programin buxhetor 06370 “Furnizimi me ujë dhe kanalizime”, shpenzime kapitale shtohet fondi prej 170 987 049 lekësh (njëqind e shtatëdhjetë milionë e nëntëqind tetëdhjetë e shtatë mijë e dyzet e nëntë lekësh), për financimin e projektit “Rehabilitimi dhe kthimi në gjendjen fillestare të rrugëve ku ndërtohet rrjeti i kanalizimeve të ujërave të përdorura”, në kuadër të projektit “Kanalizime të ujërave të përdorura, Korça IV, IPA 2010”, për Ujësjellës -Kanalizime sh.a., Korçë.


2. Ngarkohen Ministria e Financave, Ministria e Transportit dhe Infrastrukturës, Drejtoria e Përgjithshme e Ujësjellës - Kanalizimeve dhe Ujësjellës - Kanalizime sh.a., Korçë, për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTRI
Edi Rama

VENDIM
Nr. 959, datë 29.12.2014

PËR DHËNIE SHTESË PENSIONI TË POSAÇËM SHTETËROR Z. VASIL SHAKA

Në mbështetje të nenit 100 të Kushtetutës dhe të nenit 5, të ligjit nr. 7703, datë 11.5.1993, “Për sigurimet shoqërore në Republikën e Shqipërisë”, të ndryshuar, me propozimin e Kryeministrit, Këshilli i Ministrave  

VENDOSI:

Dhënien shtesë pensioni të posaçëm shtetëror z. Vasil Shaka, në masën e pensionit maksimal, por shuma e pensionit, që i takon sipas ligjit nr. 7703, datë 11.5.1993, plus këtë shtesë, të mos kalojë dyfishin e pensionit maksimal. 
Ky vendim hyn në fuqi menjëherë. 

KRYEMINISTRI
Edi Rama

VENDIM
Nr. 960, datë 29.12.2014

PËR DHËNIE SHTESË PENSIONI TË POSAÇËM SHTETËROR Z. BUJAR SHEHU

Në mbështetje të nenit 100 të Kushtetutës dhe të nenit 5, të ligjit nr. 7703, datë 11.5.1993, “Për sigurimet shoqërore në Republikën e Shqipërisë”, të ndryshuar, me propozimin e Kryeministrit, Këshilli i Ministrave  

VENDOSI:

Dhënien shtesë pensioni të posaçëm shtetëror z. Bujar Shehu, në masën e pensionit maksimal, por shuma e pensionit, që i takon sipas ligjit nr. 7703, datë 11.5.1993, plus këtë shtesë, të mos kalojë dyfishin e pensionit maksimal. 
Ky vendim hyn në fuqi menjëherë. 

KRYEMINISTRI
Edi Rama

VENDIM
Nr. 24, datë 26.11.2014

PËR LICENCIMIN E SHA UJËSJELLËS-KANALIZIME ELBASAN

Në mbështetje të nenit 14, pika 1/a, nenit 17 të ligjit nr. 8102, datë 28.3.1996 “Për kuadrin rregullator të sektorit të furnizimit me ujë dhe largimit e përpunimit të ujërave të ndotura” si dhe vendimin e Këshillit të Ministrave  nr. 958, datë 6.5.2009 “Për miratimin e kategorive të licencimit dhe të procedurave për aplikim për licencë” Komisioni Kombëtar Rregullator,

VENDOSI:

1.	 Licencim për herë të parë i operatorit sh.a UK Elbasan me:
Drejtues ligjor: 	Altin Cenolli;
Drejtues teknik: 	Julian Doci.
2.	 Operatori sh.a. UK Elbasan autorizohet të kryejë veprimtarinë përkatëse të 	kualifikuar në kategoritë:
Kategoria A,	 për grumbullimin dhe shpër-ndarjen e ujit për konsum publik.
Kategoria C,	 për largimin e ujërave të ndotura.
3.	 Zona e shërbimit të këtij operatori është: Bashkia Elbasan.
4.	 Kjo licencë është e vlefshme për një periudhe 4-vjeçare deri më datë 25.11.2018.
5. 	Vendimi nr. 19, datë 14.7.2014 “Rinovim licence Elber sh.p.k.”, shfuqizohet.

KRYETARI
Avni Dervishi

VENDIM
Nr. 25, datë 22.12.2014

PËR RINOVIM LICENCE SHA UJËSJELLËS BILISHT

Në mbështetje të nenit 14, pika 1/a, nenit 17 të ligjit nr. 8102, datë 28.3.1996 “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, si dhe vendimin e Këshillit të Ministrave  nr. 958, datë 6.5.2009 “Për miratimin e kategorive të licencimit dhe të procedurave për aplikim për licencë”, Komisioni Kombëtar Rregullator

VENDOSI:

1.	 Rinovim licence për efekt të përfundimit të afatit, operatorit sh.a. Ujësjellës Bilisht me:
Drejtues ligjor: Qirjako Argjir;
Drejtues teknik	: Qirjako Argjir.
2.	 Operatori sh.a. Ujësjellës Bilisht  auto-rizohet të kryejë veprimtarinë përkatëse të 	kualifikuar në kategoritë:
Kategoria A,	  për grumbullimin dhe shpër-ndarjen e ujit për konsum publik.
3.	 Zona e shërbimit të këtij operatori është:		 Bashkia 	Bilisht.
							4. 	Kjo licencë është e vlefshme për një periudhe 1-vjeçare deri në datën 21.12.2015.

	KRYETARI
Avni Dervishi

VENDIM
Nr. 26, datë 22.12.2014

PËR RINOVIM LICENCE SHA UJËSJELLËS URA VAJGURORE

Në mbështetje të nenit 14, pika 1/a, nenit 17 të ligjit nr. 8102, datë 28.3.1996 “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, si dhe vendimi i Këshillit të Ministrave nr. 958, datë 6.5.2009 “Për miratimin e kategorive të licencimit dhe të procedurave për aplikim për licencë”, Komisioni Kombëtar Rregullator

VENDOSI:

1.	 Rinovim licence për efekt të ndryshimit të drejtuesit ligjor operatorit sh.a. Ujësjellës Ura Vajgurore, me:
Drejtues ligjor	:  Petref Sula
Drejtues teknik:	  Evis Allajbe 
2.	 Operatori sh.a. Ujësjellës Ura Vajgurore, autorizohet të kryejë veprimtarinë përkatëse të 	kualifikuar në kategoritë:
Kategoria A,	  për grumbullimin dhe shpër-ndarjen e ujit për konsum publik.
3. Zona e shërbimit të këtij operatori është:		Bashkia: 	Ura Vajgurore
							Komuna:	 Poshnje
							Fshat:		 Pashalli
									Hallvaxhias
									Skrevan
									Vokopol
									Konizbaltë
									Moravë
4.	 Kjo licencë është e vlefshme deri më dt. 7.9.2016, siç është përcaktuar në vendimin e KKRR-së nr. 20, datë 7.9.2012.

KRYETARI
Avni Dervishi

VENDIM
Nr. 27, datë 22.12.2014

PËR RINOVIM LICENCE SHA UJËSJELLËS POLIÇAN

Në mbështetje të nenit 14, pika 1/a, nenit 17 të ligjit nr. 8102, datë 28.3.1996 “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, si dhe vendimin e Këshillit të Ministrave  nr. 958, datë 6.5.2009 “Për miratimin e kategorive të licencimit dhe të procedurave për aplikim për licencë”, Komisioni Kombëtar Rregullator

VENDOSI:

1.	 Rinovim licence për efekt të përfundimit të afatit operatorit sh.a. Ujësjellës Poliçan me:
Drejtues ligjor:  	Refik Spaho;
Drejtues teknik: 	Refik Spaho.




2.	 Operatori sh.a. Ujësjellës Poliçan auto-rizohet të kryejë veprimtarinë përkatëse të 	kualifikuar në kategoritë:
Kategoria A,	 për grumbullimin dhe shpër-ndarjen e ujit për konsum publik.
3. 	Zona e shërbimit të këtij operatori është:		 bashkia 	Poliçan.
								Komuna: 	Bogovë
								Vëndreshë
4.	 Kjo licencë është e vlefshme për një periudhe 2-vjeçare deri në datën 21.12.2016.

KRYETARI
		Avni Dervishi	

VENDIM
(i shkurtuar)

Gjykata e Rrethit Gjyqësor Fier, me vendimin nr. 62, datë 2.12.2014, vendosi shpalljen të zhdukur të shtetasit Thoma Lashi, i datëlindjes 19.5.1976.

VENDIM
(i shkurtuar)

Gjykata e Rrethit Gjyqësor Tiranë, me vendimin nr. 11083, datë 17.11.2014, vendosi shpalljen të zhdukur të shtetasit Ilir Halluni, i datëlindjes 3.2.1968.

VENDIM
(i shkurtuar)

Gjykata e Rrethit Gjyqësor Tiranë, me vendimin nr. 11113, datë 18.11.2014, vendosi shpalljen të zhdukur të shtetases Irena Xhemal Seli, e datëlindjes 19.8.1965. Caktimin e kujdestarit për administrimin e pasurisë, shtetasin Bruno Agim Musha.

































































	   Fletorja Zyrtare
	      [image: Stema e Republikes e perfunduar [Converted]]
	 Viti 2014 – Numri 130





















image2.png
- e o .~
e ’
2 T [
I W
TWYLYT m o) diy
T @ 787 S Zejeydis
T [ lgrdyiig
1 TWEES frg'STdvdls 11 epems

TWYs9L=omor dig
T TS ~ANS 2Yey dig
T 965 Ut b G dvdis
TELL= 1+ dyds e

5]

,w\,
_ !
V0T IS L
INELVNEL LYY § VI SNINGT @

TR




image3.png
£ e

o i ot o
(ALEEE BE LAY, YRIETNINYOML -sxidubrrme |
s tvive i g‘ o

TWYLRL=omoL dis

TWEes= 148 %l %éw Mo

2WY'sot =omoydiy

2 WT = EEs ayEdis
LW 966w ¥H @Sé.m

RO Wy
ARSAA L LIIVY B





image1.wmf

